Cuneiform Tablet CCT 2 23 (BM 113299)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma a-mur-IŠTAR ú-ṣur-ša-a-šur ù ú-ṣur-ša-IŠTAR-ma a-šu-mì URUDU ša a-šur-na-da ša en-um-a-šur a-ḫu-šu iš-tù ma-at sá-wi-id ú-šé-ṣí-a-ni a ma-lá dí-in kà-ri-im en-um-a-šur ni-iṣ-ba-at-ma 3 GÚ URUDU 5 GÚ 40 ma-na URUDU ku-na-na-ma-i-am IGI 2-šé-na me-er-e um-mì-a-ni URUDU a-na i-ku-pì-a ni-ip-qí-id 6 ANŠE.ḪI.A ṣa-lá-me ša en-um-a-šur ir-de₈-a-ni a-na-kam i-ku-pì-a iṣ-ba-sú-nu-ma a-na na-ab-ri-tim na-ad-ú šu-ma ANŠE.ḪI.A a-na É en-um-a-šur i-tù-ru qá-at-ni ni-iš-ku-un <gap> 1 GÚ URUDU qá-tí a-šur-na-da i-na É.GAL-lim ú-ṣa-ma ḫi-na-a i-ku-pì-a ù en-um-a-šur qá-sú-nu iš-ku-nu ù né-nu ki-ma ku-a-tí qá-at-ni ni-iš-ku-un URUDU a-na i-ku-pì-a-ma pá-qí-id 1 ANŠE ṣa-lá-ma-am a-na en-um-a-šur ni-ip-qí-id-ma i-ra-de₈-a-kum ù ni-ša-me-ma a-šùr-na-da URUDU 10 GÚ bu-lá-tí i-na ku-na-na-me-et i-šu a-dí 3 u₄-me en-um-a-šur i-ta-lá-kam